Verstandelik gestremde vrou verkrag, man gevonnisArgieffoto van suikerriet-plantasie ŉ 47-jarige man van KwaZulu-Natal, wat ŉ verstandelik gestremde vrou in 2010 in die Oos-Kaap verkrag het, is Donderdag lewenslange tronkstraf opgelê. “Die man het in Augustus die vrou in Mpembeni naby Port St Johns verkrag,” het kapt. Thulani Zwane, woordvoerder van die polisie, gesê. “Sy was by die huis toe die man haar genader het. Hy het haar na ŉ nabygeleë suikerrietplantasie gesleep en haar verkrag. Die slagoffer se suster, wat besorg was oor waar sy haar kon bevind, het die twee in die plantasie aangetref en die man op heterdaad betrap. Hy het gevlug, maar is net daarna aangekeer. Die man het Donderdag in die Esikhawini streekshof verskyn.